[{"text_idx": "#000003", "text": "Eesti Laulu finalist Ollie: ootusi mul pole, pu\u0308u\u0308an kogu asja lihtsalt nautida"}, {"text_idx": "#000005", "text": "\"Ringvaade\" ja\u0308tkab Eesti Laulu finalistide tutvustamist. Reedel oli otsestuudios ku\u0308las Oliver Mazurts\u030cak ehk Ollie, kes ra\u0308a\u0308kis teekonnast muusika juurde ning selgitas, miks tema ei taju oma kukil favoriidistaatuse rasket koormat."}, {"text_idx": "#000006", "text": "Kuigi Eesti Laulu vaatajad na\u0308gid Ollie't esimest korda Eesti Laulul nu\u0308u\u0308d, siis ei ole see u\u0308ldse tema esimene tulek Eesti Laulule. Kuigi mitte otse lavale, tuli ta esimest korda Eesti Laulule koos Uku Suvistega, kes sai tol aastal teise koha. Mazurts\u030cak oli u\u0308ks Suviste loo autoritest."}, {"text_idx": "#000007", "text": "\"Praegu on palju po\u0303nevam ise olla selle spotlight'i all. Palju a\u0308revust tekitav,\" kirjeldas Mazurts\u030cak. Suviste laulu ajal ta lavale ei saanud, vaid hoolitses selle eest, et heli oleks paigas ja ko\u0303ik oleks tip-top. \"Ma pigem olin seal telgitagustes.\""}, {"text_idx": "#000008", "text": "Lavale on ta u\u0308hel teisel aastal siiski Eesti Laulul saanud \u2013 Mariliis Jo\u0303geva looga \"Unistustes\", kus ta laulis tausta. Tol ajal ei osanud ta u\u0308ldse aimata, et vo\u0303iks ise kunagi oma vo\u0303istluslooga Eesti Laulu lavale astuda. \"See otsus tuli ta\u0308iesti viimasel hetkel ja spontaanselt. Ma ei mo\u0303elnud seda ette.\""}, {"text_idx": "#000009", "text": "Mazurts\u030cak u\u0308tles, et tema muusikahuvi algas kitarrist, aga u\u0308ks hetk tundis ta, et see ei ole tema jaoks piisav ning ta hakkas ka produtseerima. Enda so\u0303nul juhtus see suuresti ta\u0308nu Ma\u030ans Zelmerlo\u0308w' 2015. aasta Eurovisiooni vo\u0303istlusloole \"Heroes\", misja\u0308rel hakkas ta tegelema laulukirjutuse jm sellisega."}, {"text_idx": "#000010", "text": "Ta to\u0303des, et ko\u0303ikide inimeste maitseid on oma muusikaga keeruline rahuldada, kuivo\u0303rd alati esineb eriarvamusi."}, {"text_idx": "#000013", "text": "\"Rokk mulle va\u0308ga meeldib. Seda listi kokku pannes ma mo\u0303tlesin, et vo\u0303ib mo\u0303elda komakohtades \u2013 Bedwetters on 12,10, siis tuleb 12,9, siis 12,8 jne. Ma tahtsin ko\u0303igile panna 12 punkti, sest inimesed la\u0308hevad lavale ja teevad oma asja armastusega. Kuidas sa saad hinnata, et keegi on kellestki parem.\""}, {"text_idx": "#000015", "text": "Ollie to\u0303des, et ta tuli vo\u0303istlusele tegema seda, mis ta teeb ning favoriidikoormat ta enda kukil ei taju. \"Vaadates tagasi Eesti Laulu minevikule, siis rokk ei ole tugevalt esile tulnud. Ma ei oodanud sellist reaktsiooni. Ma tulin lihtsalt enda muusikat na\u0308itama ja mul ei ole selles mo\u0303ttes ootusi. La\u0308heb nii nagu la\u0308heb, ma lihtsalt pu\u0308u\u0308an nautida kogu seda asja.\""}, {"text_idx": "#000018", "text": "Ollie avaldas uue singli \"Get High\" koos muusikavideoga"}, {"text_idx": "#000021", "text": "Eesti Laulu produtsent: artist peab ennast lugu esitades ha\u0308sti tundma"}, {"text_idx": "#000023", "text": "Eesti Laul stardib juba 15. septembril"}, {"text_idx": "#000024", "text": "Eesti Laulu finaalile elas kaasa u\u0308le 300 000 inimese"}, {"text_idx": "#000026", "text": "Eesti Laulu vo\u0303itnud Alika: ma ei ole oma esinemist veel ja\u0308rele vaadanud"}, {"text_idx": "#000030", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]